Compania Animawings va efectua nouă zboruri pe săptămână de la Iaşi către Bucureşti, începând cu 15 septembrie, preţul biletelor pornind de la 35 de euro.
Biletele au fost puse deja în vânzare pe site-ul companiei.
Vor fi două curse tur-retur ale companiei Animawings între Iaşi şi Bucureşti în zilele de luni, miercuri şi vineri (la orele 8.45 şi 20.40) şi un zbor marţi, joi şi duminică (ora 20.40).
Decolările de pe Otopeni în zilele cu două zboruri sunt programate la orele 7.05 şi 19.00, iar în zilele cu un singur zbor avioanele vor decola din Capitală la ora 19.00.
Biletele sunt disponibile la vânzare
Tot de la jumătatea lunii septembrie, Animawings va introduce curse directe de la Bucureşti spre Cluj Napoca (cinci pe săptămână) şi spre Oradea (şase pe săptămână).
Preţurile biletelor pe ruta Iaşi-Bucureşti pornesc de la 35 de euro pe sens, în timp ce pentru Cluj Napoca-Bucureşti preţurile încep de la 38 de euro pe sens.
Pe ruta Oradea-Bucureşti preţurile biletelor pornesc de la 25 de euro pe sens.